دوآبو

ديھ دوآبو  يا ديھ دوابو  سنڌ جي ضلعي قمبر شهدادڪوٽ جي قمبر تعلقي جي ھڪ ديھ جو نالو آهي جيڪا دوآبو تپي ۾ واقع آهي. 
تاريخ
بورڊ آف روينيو سنڌ جي رڪارڊ ۾ موجود 1880ع تائين واري ھن ديھ جي نقشي مطابق 
ديھ ۾ واقع ڳوٺن م ڳوٺ صابر شاھ، ڳوٺ علي بخش، ڳوٺ ھوٿي ڏھوٽ، ڳوٺ راضي ڳرڙ، ڳوٺ مير محمد ميتلو، ڳوٺ ڇڄڙا ۽ ڳوٺ وريو ميمڻ واقع ھيا. ھاڻي ھن ديھ جي اتر م جيئڻ ابڙي واري جاء تي ديھ جھٻيرو واقع آهي ۽ مٿيان ڳوٺ پڻ اڃان قائم آھن پر انھن مان ڳوٺ وريو ميمڻ ھاڻي ڳوٺ عبيدالله جاگيراڻي سڏجي ٿو. ڳوٺ ڇڄڙا نورنگ واھ جي ساڄي ڪپ تي واقع آهي پر ھاڻي ان جي کاٻي ڪپ تي ھڪ نئون ڳوٺ پيربخش ميتلو قائم ٿي چڪو آهي جيڪو 1960 تائين ڪونہ ھيو. 
جاگرافي
ھن ديھ جي اتر ۾ ديھ کٻريڙو ۽ ديھ جيئڻ ابڙو، اوڀر ۾ ديھ ايلچي، ڏکڻ ۾ پوٺو ابراهيم ۽ اولھ ۾ ديھ اھير واقع ھئا.  ھن ديھ جي مڪمل روينيو سروي ٿيل آهي. ھن ديھ مان نورنگ واھ، گھاڙ واھ ۽ لاڙڪاڻو قمبر ريلوي لائين ۽ لاڙڪاڻو قمبر روڊ پڻ گذرن ٿا

آبادي
2017 جي آدمشماري مطابق ھن ديھ جي ڳوٺن جي ڪل آبادي 3,504 ھئي جيڪا 843 خاندانن تي مشتمل ھئي..

حوالا

زمرو:قنبر تعلقو
زمرو:قنبر تعلقي جون ديھون
زمرو:قمبر شهدادڪوٽ ضلعي جون ديھون
زمرو:قمبر شهدادڪوٽ ضلعي جون ديھون